Γεωργία – Θεοδώρα Ζώρα, Β΄1

Μάθημα: Θρησκευτικά

 «Εργασία για τον Εθνοφυλετισμό»

Σχολικό έτος 2016-2017

Κατά τον 19ο αιώνα, η Ευρώπη γνώρισε μεγάλες αλλαγές, κυρίως λόγω των εθνικών επαναστάσεων, που οδήγησαν στη δημιουργία νέων εθνικών κρατών. Ο ρομαντισμός, το πνευματικό ρεύμα που επικρατούσε τότε στην Ευρώπη, μιλούσε ακριβώς για την ανάγκη της αυτοδιάθεσης των εθνών και για τη δημιουργία κρατών που θα διασφάλιζαν αυτή την ανεξαρτησία.

Έτσι, ο 19ος αιώνας αποτέλεσε την αρχή για μία σειρά γεγονότων και επαναστάσεων στη Βαλκανική Χερσόνησο, ανάμεσα στις οποίες και η Ελληνική Επανάσταση του 1821 και η δημιουργία του Ελληνικού Κράτους, ενώ στην συνέχεια έχουμε την δημιουργία των υπολοίπων Κρατών της Βαλκανικής, όπως της Ρουμανίας, της Σερβίας, της Βουλγαρίας και της Αλβανίας.

Αυτή η νέα πραγματικότητα, ο εθνοφυλετισμός, είχε όμως αρνητικές συνέπειες στα εκκλησιαστικά πράγματα.

Οι εθνικές ανεξαρτησίες συνοδεύτηκαν και από εκκλησιαστικές αυτονομίες των ορθοδόξων Εκκλησιών, οι οποίες θεμελιώθηκαν έκτοτε σε μια αυτοκέφαλη και ανεξάρτητη βάση, προς μεγάλη ζημία του Πατριαρχείου Κπόλεως, που είδε τον 19ο αιώνα την περιοχή της δικαιοδοσίας του να συρρικνώνεται (Εκκλησίες Ελλάδος, Ρουμανίας, Βουλγαρίας κ.λπ.). Στη σύγχρονη εποχή, η προαγωγή των εθνικών Εκκλησιών σε αυτοκέφαλες θεωρήθηκε ως η φυσική κατάληξη της διαδικασίας εθνικής αφύπνισης.

Το 1870, με Φιρμάνι (διάταγμα) της Υψηλής Πύλης (της οθωμανικής εξουσίας), χωρίς τη γνώμη και την έγκριση της Μεγάλης Εκκλησίας, οριζόταν ότι ο Βούλγαρος Έξαρχος είχε το δικαίωμα να εγκατασταθεί στην Πόλη και να καταλάβει περίπου τριάντα επαρχίες από την δικαιοδοσία του Οικουμενικού Πατριαρχείου. Αυτό βέβαια έκανε το Πατριαρχείο να συγκαλέσει Σύνοδο στο Φανάρι, το 1872, όπου καταδίκασε το Βουλγαρικό Σχίσμα και αυτήν την Βουλγαρική Εξαρχία, αλλά και αυτόν τον Εθνοφυλετισμό ως αίρεση ξένη προς την διδασκαλία και την παράδοση της Εκκλησίας. Τα αποτελέσματα δυστυχώς του Εθνοφυλετισμου, δεν έμειναν μόνο στην περιοχή της Βαλκανικής, με την ίδρυση της Βουλγαρικής Εξαρχίας, αλλά έφθασαν και στο Πατριαρχείο Αντιοχείας το οποίο από την εποχή εκείνη αραβοποιήθηκε.

Η Εκκλησία της καθ' ημάς Ανατολής, με εκφραστή το Ιερό Κέντρο (Κων/πολη), ήταν και θα παραμείνει οικουμενική, καθολική και παγκόσμια. Η Εκκλησία του Χριστού δεν βλέπει τις φυλετικές, γλωσσικές, κοινωνικές και πολιτιστικές καταβολές, αλλά αυτό πού βλέπει είναι ο άνθρωπος και η σωτηρία του. Η κάθε μορφή εθνοφυλετισμού είναι ξένη, αιρετική και απαράδεκτη προς τη φύση και τη διδασκαλία της Εκκλησίας και του Γένους μας.

Πηγές:

* Αρχιμ. Ιωακείμ Οικονομίκος, Ιεροκήρυξ Ι. Μ. Κίτρους, «Η αίρεση του Εθνοφυλετισμού», στην ηλεκτρονική διεύθυνση <http://www.amen.gr/article/i-airesi-tou-ethnofyletismou>
* Φίλιππου Τακόπουλου, «Οι εθνικές Εκκλησίες και ο Εθνοφυλετισμός», στην ηλεκτρονική διεύθυνση <http://online-pressblog.blogspot.gr/2011/11/blog-post_6291.html>